Iñaki López, de baixa per problemes de salut | GTRES\nIñaki López romandrà uns dies de baixa fins a la seva completa recuperació\nper Beatriz Paricio Cabañas 01/10/2021 16:00h\nDijous, 30 de setembre, Iñaki López no va poder anar al plató de 'Más vale tarde'. El presentador va faltar a la seva cita diària amb els espectadors i va deixar que Cristina Pardo carregués amb el pes de la informació.\nDesprés de coincidir per primera vegada a la presentació de les campanades de cap d'any, Iñaki i Cristina han format un tàndem perfecte. La seva absència va sorprendre molt l'audiència i els companys de 'Zapeando'.\nMinuts abans d'acomiadar el programa, Dani Mateo contactava amb el plató de 'Más vale tarde' per oferir un avançament als espectadors. Aleshores, el presentador es va adonar de l'absència d'Iñaki i Cristina va explicar els motius pels quals no hi havia pogut anar.\nIñaki López desapareix del seu programa per problemes de salut\n'Más vale tarde' va iniciar una nova temporada completament renovada. En la conducció del programa, dues cares conegudes de La Sexta: Iñaki López i Cristina Pardo. Un duo amè encarregat de donar l'última hora de l'actualitat durant la pausa de les 17:30 hores.\nNo obstant això, ahir a la tarda, l'absència del periodista basc va cridar molt l'atenció. Pardo es trobava sola i Dani Mateo va preguntar per què en una connexió en directe des de 'Zapeando'.\nAmb molta naturalitat, la presentadora explicava per què Iñaki no hi havia anat. El basc ha de fer front a uns problemes de salut que el mantindran allunyat de la televisió alguns dies.\n«Té un problema ocular, de fàcil solució, però faltarà uns dies», començava confessant. «Ja veuràs quan torni, veient-hi, i s'adoni que no ets ros, que això pot passar», feia broma per treure ferro a l'assumpte.\nSeguidament, Cristina començava el programa amb l'última hora sobre el volcà de La Palma, però sense fer referència a l'absència de López. Així doncs, s'entén que el basc es troba de baixa mèdica i que, si tot va bé, tornarà quan es recuperi.\nIñaki López confirma els seus problemes oculars\nMinuts més tard, ell mateix va publicar a Twitter el motiu de la seva absència. Alguns seguidors no havien escoltat l'explicació de Pardo a 'Zapeando' i encara es preguntaven per què no era al plató.\nAmb unes paraules plenes d'afecte, Iñaki confirmava que durant uns dies no podrà anar al plató de 'Más vale tarde'. «Un petit problema amb aquests estels blaus que tinc per ulls em farà faltar uns dies a la meva cita diària amb 'Más vale tarde'», escrivia.\nAixò sí, assegurava deixar el programa en bones mans i s'acomiadava afirmant que tornarà aviat.\nNo és la primera vegada que Iñaki té problemes de salut i no pot anar a treballar\nL'absència d'Iñaki López al plató de 'Más vale tarde', no és la primera en la seva trajectòria televisiva. Mentre exercia de presentador de 'La Sexta Noche', els espectadors van ser testimonis de la seva desaparició temporal.\nAleshores, al març, un despreniment de retina detectat en una revisió rutinària el va apartar uns dies de la feina.\nVa estar de baixa durant tres setmanes, sense poder acudir al programa. «Un problema de salut relacionat amb la vista em mantindrà allunyat uns dies», publicava.\nSetmanes després, anunciava el seu retorn encara que confessava no estar del tot recuperat. «Encara no podria practicar tir al plat, però l'enyorança és gran i avui torno amb vosaltres», escrivia.\nCal esperar per saber com evoluciona el problema ocular que ara té Iñaki allunyat de la televisió. Mentrestant, els seus seguidors li envien tota mena de missatges perquè es recuperi aviat.\nJorge Javier Vázquez confirma un canvi de rumb: «No recordo l'última vegada»


Curs d'Al·lèrgies i Intoleràncies Alimentàries a Girona - TOT CURSOS GIRONA\nCurs d’Al·lèrgies i Intoleràncies Alimentàries a Girona\nHostaljobs ofereix un Curs d’Al·lèrgies i Intoleràncies Alimentàries a Girona, té una durada de 3 hores i és presencial.\nEls objectius del curs d’al·lèrgies i intoleràncies alimentàries són conèixer la gestió i la manipulació de productes alimentaris per a prevenir reaccions adverses, conèixer també els requeriments de la legislació, saber atendre aquelles persones amb al·lèrgies i/o intoleràncies i conèixer el reglament de l’aplicació pràctica de nou reglament d’etiquetatge dels productes alimentaris.\nPrograma del curs d’al·lèrgies i intoleràncies Alimentaries\nEl Curs d’Al·lèrgies i Intoleràncies Alimentàries inclou, entre altres, els conceptes generals com serien intoleràncies, al·lèrgies, l’anafilaxi, la gestió del risc, les bones pràctiques i l’aplicació del nou reglament d’etiquetatge dels productes.\nPreus i promocions del curs\nPer a aturats, estudiants, i portant un acompanyant el preu serà de 15 € cadascú. Compartint-ho a les xarxes socials gaudiràs d’un descompte de 5 €. Aquestes promocions no són acumulables.


Sánchez reivindica l'acord del seu govern amb Madrid com... Sánchez reivindica l’acord del seu govern amb Madrid com a exemple de mà estesa – El Món\nSánchez reivindica l’acord del seu govern amb Madrid com a exemple de mà estesa\nEl president espanyol acusa el líder del PP de plantejar "problemes inventats" per fer oposició\nACN 30/09/2020 9:39 am\nEn la seva pregunta Casado ha acusat Sánchez d’haver estat “deslleial” al rei Felip VI per haver “tolerat” els atacs a la monarquia, que segons Casado va ser “elegida democràticament fa 40 anys”. El Rei, segons Casado, és “símbol de la unitat de la nació espanyola”. “si volen canviar el règim han de presentar una reforma constitucional i no seguir desgastant covardament” la monarquia.\nEl líder del PP ha criticat Sánchez per pretendre indultar els presos independentistes i acostar els presos d’ETA i l’ha emplaçat a “trencar amb els seus socis que volen trencar la legalitat constitucional”. “Vostè està degenerant les institucions i arruïnant els espanyols per un grapat de vots“, ha dit. El president espanyol en la seva resposta ha evitat les “provocacions setmanals” de Casado i ha afirmat que el govern espanyol “protegeix el present i el futur dels espanyols de les amenaces reals, no de les fictícies que Casado s’inventa”.\nHo fa, ha dit, prorrogant els ERTO, exigint al PP que abandoni el bloqueig del CGPJ i acordant ajudes per 140.000 MEUR. “Nosaltres estem protegint el present i el futur dels espanyols, mentre que el PP, a part d’insultar s’inventa amenaces fictícies” i “s’erigeix en el defensor de la Corona i de la Casa Reial”. “Vagi amb compte, perquè vostès es van erigir com a defensor de la unitat d’Espanya i ja vam veure com vam acabar”, ha dit.


Oberta la preinscripció pel curs 2014-2015 - Sabadell Informa!\nInici » Notícies » Notícies Generals » Ensenyament » Oberta la preinscripció pel curs 2014-2015\nAutor Àlex Callao Ensenyament\n11 Març 2014 a 18:00\nAvui i fins al proper 21 de març s’ha obert el període de preinscripció per al curs escolar 2014-2015 per tal d’accedir al segon cicle d’educació infantil, Educació Primària i l’Educació Secundària Obligatòria (ESO). També s’ha obert el període de presentació de sol·licituds d’inscripció per a l’Escola de Música i el Conservatori, tenint fins a termini màxim el 4 d’abril.\nTota la informació relativa a l’oferta formativa i educativa de la ciutat es pot obtenir a través d’aquest web, així com els horaris i dies disponibles de portes obertes, a més dels projectes educatius o les instal·lacions del centre.\n• Existència de germanes o germans escolaritzats al centre o de pares, mares o tutors legals que hi treballen: 40 punts\n– Quan el domicili de la persona sol·licitant estigui en l’àrea de proximitat del centre: 30 punts\n– Quan a instància del pare o mare, tutor o tutora, guardador o guardadora, es prengui en consideració, en comptes del domicili de l’alumne o alumna, l’adreça del lloc de treball d’un d’ells, i aquest és dins l’àrea de proximitat del centre: 20 punts\n– Quan el domicili de la persona sol·licitant és al mateix municipi on és ubicat el centre sol·licitat en primer lloc, però no en la seva àrea de proximitat: 10 punts\n• Renda anual de la unitat familiar. Quan el pare o la mare, tutor o tutora, siguin beneficiaris de l’ajut de la renda mínima d’inserció, calculat en funció dels fills a càrrec de la persona perceptora: 10 punts\n• Discapacitat. Quan l’alumne o alumna acrediti una discapacitat de grau igual o superior a 33% o quan el pare, la mare, tutor o tutora, un germà o una germana de l’alumne o alumna acrediti una discapacitat igual o superior al 33%: 10 punts\n• Pel fet de formar part de família nombrosa o monoparental: 15 punts\n• Pel fet de tenir una malaltia crònica greu de l’alumne o alumna que afecti el seu sistema digestiu, endocrí o metabòlic, inclosos els celíacs: 10 punts\n• Pel fet que hagi tingut el pare, la mare, els tutors o els germans escolaritzats en ensenyaments declarats actualment gratuïts i universals, al centre per al qual es presenta sol·licitud: 5 punts\nSi hi ha situació d’empat, es realitza un sorteig per ordenar les peticions.\nNovetats en la zonificació\nEn els darrers mesos el Consell Escolar Municipal de Sabadell va proposar la modificació del model de zonificació que s’aplica per atorgar la puntuació de proximitat, valorant les incidències i millores que es podien realitzar.\nEl nou model proposa i manté 12 de les 13 zones poligonals a la ciutat que hi havia, unificant la zona de Can Feu Oest i Can Feu Est en una de sola. També tindran prioritat les famílies residents de cada zona que tinguin màxima puntuació per accedir als 3 centres púbics i 3 centres concertats més propers al domicili tot i no ser de la seva zona d’influència, així com als centres emplaçats a la seva zona.\nEs perfila la nova oferta educativa\nEl proper curs els centres educatius de Can Llong i Torre-Romeu disposaran de noves ofertes educatives. Can Llong comptarà amb dues l´nies d’ESO que s’ubicaran en mòduls prefabricats, mentre que la Secció d’Educació Secundària de La Serra s’ubicarà a l’edifici de l’Escola Agnès Armengol, atenent als alumnes dels centres de primària Agnès Armengol i Joan Montllor, que fins ara havien de desplaçar-se fins a l’Escola Industrial, Arraona i Ferran Casablancas.\nTambé comença la preinscripció a Barberà\nBarberà també ha iniciat avui el termini per les preinscripcions escolars del proper curs. Els pares i mares d’alumnes que l’any que ve realitzin cicles de 2on cicle d’educació infantil, primària i secundària tenen fins al 21 de març per fer-ho. Pel que fa l’Escola Bressol Municipal El Patufet les preinscripcions són entre el 5 i 16 de maig, i per l’Escola Municipal de Música, el termini se situa entre el 22 i el 30 d’abril.\nL’oferta actual de Sant Quirze és de 999 places escolars, 400 entre P3 i 1r d’ESO. Abans de fer la preinscripció, les famílies han de triar el centre escolar en funció dels criteris que estableix el Departament d’Ensenyament. Sant Quirze ha distribuït un total de 6 àrees de proximitat\nPodeu obtenir tota la informació sobre les escoles de Sant Quirze en el següent link\n#educació #ensenyament #preinscripció #Sabadell\nOberta la preinscripció pel curs 2014-2015 http://t.co/M3VNYLbYwc #SI #Sabadell\nprescripció escolar Sabadell 2014-2015


Crònica dels tres aplecs consecutius d'imatgeria festiva que s'han fet a Ontinyent, la capital de la Vall d'Albaida\nOntinyent té documentada la tradició d’imatgeria festiva si més no d’ençà del segle XV. Aquest passat va prendre una importància especial el cap de setmana passat. Durant tres dies, Ontinyent va aplegar bèsties, gegants i cabets d’arreu i es va convertir en la capital de la imatgeria festiva. L’Associació Gegants i Cabets d’Ontinyent n’ha estat l’organitzadora i l’amfitriona. El president, Xavier Llopis, explica que més de cent socis i voluntaris participen en aquests aplecs: ‘Ens agraden, en fem des de l’any 1994. Per a nosaltres, és mostrar una tradició, és venir a passar-ho bé, agafar un gegant de 40 quilos, portar un cabet durant dues hores… Per a la gent de fora, és molt bonic i els carrers són plens de gent mirant.’\nFotografia: Enric Gramage\nFotografia: Sergio Sanegre\nUn dels atractius de la festa és que reuneix centenars de cabets, desenes de gegants i una quinzena de bèsties d’arreu del país en tres aplecs consecutius. Hi ha figures de Vic (Osona), Alcoi (l’Alcoià), Castelló de la Plana (Plana Alta), l’Hospitalet de Llobregat (Barcelonès) i Monòver (Vinalopó Mitjà), entre molts més.\nFotografia: Sergio Sanegre.\nAplec de gegants i cabets ontinyentins\nLa quantitat de participants en el tercer Aplec de Gegants i Cabets Ontinyentins va ser sorprenent. La xerinola era ensordidora al començament del recorregut, els músics provaven els instruments i la quitxalla mostrava amb orgull els cabets de l’escola.\nEnric Valor i Joan Fuster\nCabets de les escoles: Fotografia: Alba Martínez\nDona d'Aigua, Ovidiet i l'Home dels Nassos\nGegant de la Comparsa de Llauradors d'Ontinyent. Fotografia: Sergio Sanegre\nHi havia centenars de figures, entre les quals el rei Jaume I, Ovidi Montllor, Enric Valor i Joan Fuster, a més de les figures municipals, construïdes per Jordi Arrue l’any 1992: els gegants moros, cristians i jueus, que representen les tres cultures que van conviure a la ciutat durant l’edat mitjana, i els cabets, que representen un veí i personatges famosos del segle XX.\nFamília gegantera d'Ontinyent: Fotografia: Enric Gramage\nEl Dues Cares\nManduca. Fotografia: Sergio Sanegre\nGegants d'Ontinyent. Fotografia: Alba Martínez\nTothom volia fotografiar-se amb Popeye o amb el Negre, que té una cara blanca i una de negra i diuen que podria fer referència als films The man with the two faces o The jazz singer. Però la sorpresa de la vesprada venia d’un taller de Llucmaçanes (Menorca).\nEs van presentar tres gegants municipals encomanats al constructor menorquí Víctor Pons per fer afeccionar la canalla: el moro Benarrai, de 3,20 metres; el cristià Roc, de 2,60, i la jueva Noa, d’1,88.\nBenarrai, Roc i Noa. Fotografia: Enric Gramage\nBenarrai. Fotografia: Enric Gramage\nNoa. Fotografia: Enric Gramage\nNoa i el seu constructor, Víctor Pons\nVíctor Pons explica: ‘Aquesta comanda va ser una sorpresa i un honor per a mi, perquè Ontinyent s’estima molt la tradició. Havien de ser cares amables, simpàtiques, que tingueren ganxo i que se sentiren importants, que tingueren una mirada real i dolça que expressara sentiment i proximitat amb el poble.’\nPons té trenta-tres anys i dedica 300 dies l’any al món geganter. Va estudiar Belles Arts a Altea (Marina Baixa). Ha fet gegants per a Costa Rica i per al seu poble i ha remodelat gegants d’Alacant i de Benicarló. La tirada li ve del besavi, que era ebenista i tenia cura dels primers gegants de les Festes de la Mare de Déu de Gràcia de Maó.\nEn el primer Aplec de Bestiari van participar-hi nou localitats. Els Cavallets d’Ontinyent van obrir la desfilada, amb el Grup de Xirimiters i Tabals el Regall. Feien el ‘Ball de Cavallets’ que va escriure Saül Gómez l’any 1999 amb un ritme tradicional marcat per a tabal i tabal gros i tres veus de dolçaina.\nEls Cavallets d'Ontinyent\nEls van seguir el Bou Gran, el Bou Petit, la Mulassa i la Mulasseta de Vic, la Cucafera d’Alcoi, la Tarasca de Barcelona, el Drac de Dénia, la Tartuga i l’Àguila d’Ontinyent i el Griu d’Artesa de Lleida, que va sorprendre amb l’encesa.\nTarasca de Barcelona. Fotografia: Enric Gramage\nEl Griu d'Artesa de Lleida. Fotografia: Enric Gramage\nColla de Geganters i Grallers del carrer de la Riera de Vic. Fotografia: Enric Gramage\nLa Cucafera d'Alcoi. Fotografia: Enric Gramage\nHéktor Arrue és geganter d’Ontinyent i va guiar la bèstia lleidatana: ‘Ha estat espectacular, perquè nosaltres no tenim cap figura que tire foc. La veritat és que, al principi, la gent ha reaccionat malament al fum i la pudor. Però ens ha encantat perquè, quan han vist l’esforç dels portadors, tothom s’ha posat a aplaudir. Quan la bèstia feia fogonades, la cara de la gent era impressionant. A mi m’ha encantat. Jo sóc de València, la pólvora és comuna a tot el territori, però veure-ho en una figura és diferent, com també veure la gent que s’ha posat a ballar i veure els de la colla, ben coordinats per a evitar xocs.’\nHi havia grups de gralles, xirimites i percussió. Van sonar clàssics com ‘Ramonet, si vas a l’hort’ i la melodia que va popularitzar la Companyia Elèctrica Dharma sota el nom de ‘Inana’, una de les primeres cançons que solen aprendre els grallers. Va sobtar el ritme de la dansa dels Cavallets d’Alacant, una marxa cristiana de l’any 2009 escrita per Felipe Sanchís per a dolçaines i percussió, que simbolitza la lluita entre moros i cristians i s’inspira en les tradicionals danses de cavallets valencianes.\nEls Cavallets d’Alacant.\nAmenaçava pluja quan els Botafocs de Castelló de la Plana entraven a la plaça, però van fer l’encesa de la Víbria i l’Haca Almalafa sense problemes. La gent treia els paraigües i alguns se’n van anar quan començaren a caure les primeres gotes. Mentrestant, al balcó de l’ajuntament, els organitzadors romanien dempeus, abnegats, tot motivant els participants.\nLa Tratuga d'Ontinyent\nLa colla Drac d’Or de l’Hospitalet de Llobregat es va mullar. Elena Martín, la cap de colla, deia: ‘La pluja no ens ha preocupat, ja ens ha passat alguna vegada, les figures es poden mullar, no hi ha cap problema, som tots un equip i ho tenim controlat, tothom sap què ha de fer.’\nVan participar-hi amb l’espectacular Pegàs i la Quimera Loki, construïts per Dolors Sans. El primer és un èquid amb ales, té 4,15 metres de llargada, 2,65 d’alçada i 40 quilograms de pes; representa el cavall que muntava Zeus en la mitologia grega. I el segon és un híbrid entre lleó, cabra i serp que deriva de la mitologia escandinava.\nEls gegants i cabets de la ciutat van actuar novament per obrir i tancar el setè Aplec de Gegants i Cabuts. Com els altres dies, també hi van participar més figures ontinyentines: el gegant del barri Camí de Carros d’Ontinyent, que va estrenar música de Germán Estévez Abad amb ‘El Regall’. Antoni i Onofre, de la Comparsa de Llauradors d’Ontinyent, i la Dona d’Aigua, l’Ovidiet i l’Home dels Nassos del Centre Públic de Formació de Persones Adultes Sant Carles d’Ontinyent, construïts per mans de l’entitat.\nA banda els amfitrions i dels locals, hi anaven els déus mitològics del Drac d’Or, uns vint Nanos i Gegants de Monòver, diverses figures d’Alcoi, Vic, Badalona, Novelda, Vinaròs i la Mahoma d’Agullent, que ballava amb la melodia del ‘Ball dels Espies’ de Biar.\nEls de Benicarló anaven amb Gori, un gegantó que deixa anar bufetades inofensives a tort i a dret. Els set cabolos de Bocairent, fets a la botiga desapareguda El Ingenio de Barcelona l’any 1950, vestien la manta tradicional de Bocairent i feien el Ball de Nanos, que segueix l’estil de la melodia de les danses, molt estesa a la Vall d’Albaida.\nEls gegants de Sogorb van embadalir la canalla perquè eren els més alts dels tres aplecs. Andrés Berbis, de l’Associació Gegants i Capgrossos de Sogorb, explicava, al final del ball: ‘El rei que porte pesa 54 quilos i fa 5 metres. Com que és tan alt, cal mantenir molt l’equilibri. És complicat, cal tirar el cos endavant o enrere per contrarestar. Ara estic cansat i tinc mal als muscles però estic molt content, és molt satisfactori.’\nMés que un aplec\nEl moviment geganter implica milers de persones, és una eina social que contagia positivisme i té un caràcter integrador molt marcat. Elena Martín, de l’Hospitalet de Llobregat, explica molt bé què significa formar part d’una colla: ‘Implica compromís i col·laboració de tots, som un equip. És com un estil de vida. Dediquem el nostre temps lliure a això, a fer trobades, intercanvis, organitzar trobades, etc. Fa il·lusió sortir i mostrar el projecte que has creat amb molt d’esforç. Això compensa.’\nAixò mateix pensa Xavier Llopis, que explica que fa 25 anys que comparteix la seva vida amb els gegants :’Ho faig perquè m’agrada i em satisfà, vaig començar quan tenia 22 anys i ara en tinc 47. Són fases. Al principi t’hi impliques més, després no tant, després hi entren els teus fills… Tot i que avui hi ha mil coses per a triar, això agrada. La participació de la gent i les cares dels xiquets ens fa estar ben pagats.’\nEl constructor Víctor Pons deixa a Ontinyent una part de la seua feina. Ho fa amb un sentiment estrany. Sent que els gegants formen part d’ell mateix: ‘Has treballat hores mirant-los als ulls i intentant que allò prengués vida. Quan te’n desprens, et ve un sentiment de melangia, de dir “ara ja està”; els deixe que caminen sols i que facen la seua vida. No en dubte, però moltes vegades és la por de pensar què se’n farà? Es mantindran? Continuaran ballant? O moriran arraconats? Això és el final més trist d’un gegant: que el poble no se l’estime. És un sentiment, no el podré protegir. És una obra meua de la qual em desprenc i ja no tornaré a veure mai més.’


El blog de la Boscana | 5 rutes gastronòmiques de Lleida\nÉs ben cert que la província de Lleida es coneix per capitanejar el sector primari, per mimar la terra i fer una agricultura autèntica. Això proporciona una bona producció d’una matèria prima de gran qualitat que ofereix bons ingredients per crear una gastronomia amb excel·lents atributs. En l’article d’aquesta setmana parlarem de 5 rutes gastronòmiques que conviuen a la província de Lleida. Es complementen amb perfecta harmonia i són l’excusa ideal per conèixer territori, producte i cuina local.\nRuta del Vi de Lleida. De ben segur que a molts de vosaltres us sona la Denominació d’Origen (d’ara endavant D.O) Costers del Segre dins de la demarcació de la província de Lleida. Aquesta ruta empara els cellers que conformen aquesta D.O (La més extensa de Catalunya) que dia rere dia es va consolidant arreu del món. Està dividida amb 7 subzones, aquestes fan que s’elaborin vins molt heterogenis a causa del fort contrast tèrmic, diferents tipus de sòls, de climatologogia, etc. Podríem dir que els vins de Lleida són únics i especials.\nRuta de l’oli de les Garrigues. Les Garrigues sinònim d’oli d’oliva verge extra de qualitat, el bressol de la preuada varietat d’olives Arbequina. Una trentena de poblacions de Les Garrigues, l’Urgell i el Segrià conformen la D.O Les Garrigues i, per superfície també de la ruta de l’oli. Els paisatges austers i plens d’encant fan el marc perfecte per gaudir de paratges i gastronomia, una ruta que de be segur farà gaudir els vostres paladars amb l’or groc-verd d’aquestes contrades.\nRuta de la cuina de la mel. Aquesta ruta comprèn les comarques de la Noguera i Pallars Jussà, ja que la seva situació en fa l’indret ideal per la producció de mel. En aquesta ubicació es troben grans plantacions d’herbes aromàtiques com ara farigola, romaní, espígol, això fa que hi hagi una gran població d’abelles disposades a convertir el seu nèctar amb aquest producte tan dolç, la mel. L’inquetud per donar a conèixer aquest producte tan ben valorat, però a l’hora tan desconegut, restauradors de la zona han decidit combinar la tradició i innovació per donar-nos a conèixer la cuina dolça de la mel.\nRuta de la vedella dels Pirineus. La vedella dels Pirineus, carn amb I.G.P. La ruta empara totes les explotacions d’animals de boví de raça Bruna del Pirineu català. Les excel·lents característiques de la carn d’aquesta Indicació Geogràfica Protegida (I.GP) fan que sigui un producte molt demandat pels restauradors de la zona. El resultat d’aquest interès i d’aquest ‘saboire faire’ per part dels ramaders i caps de cuina és una ruta amb nom propi.\nRuta del formatge del Montsec. La serralada del Montsec, des dels anys 80, és un dels majors productors de formatge de Catalunya. Això és degut a que el sector agrari és la principal activitat de l’entorn. Estem parlant de formatges de llet de cabra, de diferents matisos i tècniques d’elaboració. La història ens diu que les cabres eren els únics animals que sobrevivien a la fauna de la zona com àligues, voltors o mosteles, i és per això que els ramaders de la zona van apostar perquè la font principal d’ingressos fos de l’elaboració d’aquest producte tan preuat\ncuina, gastronomia, la boscana, petit productor


Cs passarà al Grup Mixt del Senat, on també estaran els dos senadors que deixen el partit\nActualitzat 18/03/2021 12:15 CET\nMADRID, 18 mar? (EUROPA PRESS) -\nEls quatre senadors de Cs que queden al partit després de les renúncies de Ruth Goñi i Emilio Argüeso passaran a formar part del Grup Mixt de la cambra alta després de quedar-se sense grup parlamentari propi perquè no arriben als sis escons que s'hi exigeixen. Aquí, la formació taronja i els dos senadors que han abandonat el partit tornaran a compartir grup, tot i que en el cas de Goñi i Argüeso actuaran per lliure.\nAquest dimecres a la nit s'ha conegut que la senadora per Navarra Ruth Goñi i el parlamentari per designació autonòmica de les Corts Valencianes Emilio Argüeso han decidit deixar Cs tot i que mantenen el seu escó a la cambra alta.\nSegons han informat a Europa Press fonts parlamentàries, aquests dos senadors encara no han presentat a la cambra alta la renúncia al grup de Ciutadans, que suposarà, un cop es materialitzi, que la formació taronja deixarà de tenir grup parlamentari després que aquestes sortides se sumin a les anteriors de Javier Alegre, Lorena Roldán i Fran Hervías.


L’Agrupació Pessebrista tanca el cicle nadalenc repartint trofeus - Ripollet al dia\nRipollet al Dia18 de gener de 20223min0\nL’entitat va lliurar 12 premis entre pessebres populars i pessebres artístics en les categories de 9 a 15 anys, de 16 a 25 anys i més de 26 anys i va fer una crida a preservar la tradició de recrear a les cases el naixement\nEl lliurament de premis de la 37 edició del Concurs local de Pessebres, dissabte al Centre Parroquial i la clausura de la 42a edició de l’exposició de pessebres, diumenge, a la seu del carrer de les Afores va tancar a Ripollet el cicle nadalenc. L’Agrupació pessebrista, entitat que convoca el concurs popular i organitza l’exposició de diorames amb escenes del naixement, va lliurar dissabte un total de 12 premis entre trofeus i diplomes de participació. Els germans Irene i Joan Fernández Matabosch, Marc Rodrigo Magdaleno i Modest Serra García van imposar-se en les categories respectives de 9 a 15 anys, de 16 a 25 anys i de 26 anys en endavant, en el guardons d’estil pessebre popular. Joan Nonell Valle i Luís Ariza Rodíguez van obtenir el primer i el segon premi en estil pessebre artístic.\nL’Agrupació pessebrista convoca el concurs de pessebres local amb la voluntat de preservar la tradició popular de guarnir les cases recreant el naixement, una tradició que es remunta al segle XIII, segons va explicar el president de l’entitat, Pere Padró. Des de l’agrupació pessebrista es va fer una crida a la participació: per accedir al concurs n’hi ha prou amb enviar fotos del betlem fet en família. L’acte de lliurament de premis va estar amenitzat amb la interpretació de quatre nadales de la banda de la Societat Coral El Vallès que, dissabte, va tancar cicle.\nEls premiats en les categories d’adults tindran la possibilitat de coŀlaborar en la propera celebració nadalenca amb la construcció del pessebre natural que presideix l’exposició de pessebres. La mostra ha recuperat aquest cicle nadalenc part dels visitants si bé encara no està als nivells anteriors a la pandèmia.- Judit Josa\npreviousRipollet aprovarà dijous el pressupost en ple extraordinari\nnextL’Ajuntament restaurarà el plafó històric de la masia de Can Mas, que ha estat cedit per incorporar-lo al patrimoni local


Biblioteca Torras i Bages: La Biblioteca us recomana com a novetat la pel.lícula "Oliver Twist"\nLa Biblioteca us recomana com a novetat la pel.lícula "Oliver Twist"\nOliver Twist, de Roman Polansky\nLa pel.lícula està basada en la clàssica novel.la de Charles Dickens.\nOliver Twist, com la resta dels nois de l'orfenat, s’estan morint de gana i decideixen jugar-se qui d’ells demanarà més menjar. Oliver és el triat. En el sopar d’aquella mateixa nit, després de la seva ració normal, Oliver es dirigeix al director de l'orfenat i li demana més menjar...Titllat d’ésser problemàtic pel Sr. Bumble, el videll i pel director, Oliver és ofert com a aprenent a qualsevol que el vulgui contractar. Després de ser condemnat a netejar xemeneies, acaba sent aprenent de l'enterrador Sowerberry. Però Oliver es baralla amb un dels nois de l'enterrador, i decideix fugir a Londres...


CD la Concòrdia – San Isidro\nEl sènior femení A de la Concòrdia suma 14 punts al grup 2 de la Segona Divisió Nacional i només supera a la classificació el Club Natació Caldes, que té 9 punts. Demà, a partir de les 17 h, la Concòrdia rebrà la visita del San Isidro, que està situat tot just per sobre de les llagostenques a la classificació amb 16 punts i que ve de perdre 3 a 4 amb el Joventut Elx.\nCD la Concòrdia B (descansa)\nEl Fútbol Sala Unión Llagostense A es manté líder de la Nacional Catalana i suma 40 punts. Demà dissabte, l’equip llagostenc visitarà la pista del Sansur, que ocupa el sisè lloc amb 26 punts.\nHostalriquenc – FS Unión Llagostense B\nEl segon equip del FS Unión Llagostense, que és novè del grup B de la Primera Nacional amb 24 punts, visitarà diumenge el líder, l’Hostalriquenc, que suma 40 punts.\nLliçà d’Amunt – CE La Llagosta\nEl conjunt amateur del CE la Llagosta és segon al grup 8 de la Quarta Catalana amb 43 punts, dos més que el tercer i proper rival, el Lliçà d’Amunt, que té un partit menys. El líder és l’Athletic Rubí amb 50 punts. Demà, l’equip d’Humberto Velasco es jugarà la segona plaça al camp del Lliçà d’Amunt, entrenat per l’extècnic del CE la Llagosta Checo.\nViejas Glorias – Real Coloma\nEl Viejas Glorias, que és tercer de la Cinquena Divisió de veterans amb 47 punts, jugarà aquest cap de setmana contra el cuer, el Real Coloma, que només té 4 punts. El duel tindrà lloc demà dissabte al Camp Municipal de Futbol Joan Gelabert a les 17 h.\nPolinyà – Joventut Handbol\nEl sènior masculí del Joventut Handbol és antepenúltim al grup A de la Segona Catalana amb 14 punts i té els llocs de permanència a tres punts. Diumenge, els llagostencs visiten el Polinyà, que és vuitè amb 18 punts.\nVallag – Esplais\nEl sènior del Vallag és cinquè al grup A de la Tercera Catalana amb 26 punts. El líder és el Sant Martí Adrianenc C amb 29 punts, seguit del Sant Esteve de Palautordera B i del Sant Cugat C amb 28 i del Manyanet B amb 27. Demà dissabte, rebrà la visita de l’Esplais, que és sisè amb 23 punts. El duel serà al Pavelló Antonio García Robledo a les 16 h.\nJoventut Handbol femení – Ascó\nEl sènior femení del Joventut Handbol és penúltim al grup C de la Primera Catalana amb 4 punts. Diumenge, a les 18 h, rebrà l’Ascó, antepenúltim amb 8 punts, al Pavelló Antonio García Robledo. Aquesta serà l’última jornada del campionat.\nTrobada joves judokes\nDiumenge, se celebrarà la desena edició de la Trobada Joves Judokes al Complex Esportiu Municipal El Turó. L’activitat reunirà desenes de joves lluitadors de judo de 10 a 13.30 h.


Per què fer-se soci de l'Ampa\nQuè gestionem actualment?\nUs donem la benvinguda a l’Institut. L’AMPA és la forma que tenim les famílies de col·laborar en l’educació dels nostres fills, en coordinació amb el claustre de professors.\nGestionem i organitzem les activitats que es fan fora de l’horari lectiu.\nParticipem en el Consell Escolar, estem vinculats a la FAPAC i a la Coordinadora d’Ampes de Gràcia.\nHabitualment ens reunim el primer dimecres de cada mes a les 17,00 h.\nMés informació a la nostra pàgina web: http://ampaserratibonastre.cat/\nPer poder gaudir de serveis exclusius pels socis (armariets) o de preus especials per activitats gestionades per l’AMPA,, com el servei de menjador, algunes extraescolars o els tallers d’estudi assistit.\nPer ser-ne socis us heu d’inscriure emplenant la butlleta, indicant el nom de l’ alumne i el curs, i abonant una quota anual de 25 € per alumne, no per família, al número de compte: IBAN ES50 0081 0171 4200 0160 4361.\nAprofitem per comunicar-vos que els ajuts econòmics a viatges i sortides són restringits a aquelles famílies que estiguin al corrent del pagament de la quota anual.\nfull d'inscripció a l'AMPAfull d'inscripció a l'AMPA\nComencem oferint el servei tots els dies de la setmana però necessitem com a mínim 10 menús per mantenir-la. Els dies en què a la tarda van al poliesportiu del carrer Perill, els monitors de menjador fan l’acompanyament dels alumnes fins a aquestes instal·lacions.\nQuan un alumne no es queda a dinar, s’ha d’avisar a la empresa de menjador, a banda del centre , així es descomptarà el preu del menjar d’aquell dia, no pas la part proporcional del monitor o de l’acompanyament.\nArmariets exclusius pels socis.\nL’AMPA va adquirir uns armariets destinats a que els alumnes puguin guardar els llibres. El preu del lloguer és de 25 € any. El primer cop a més s’han de pagar 10 € per la fiança de la clau, que es retornaran una vegada no es vulgui gaudir més del servei. Els armariets s’han de deixar lliures a final de curs per procedir a la seva neteja i reparació, si s’escau. Full de sol.licitud\nTambé gestionem la reutilització dels llibres a través de la empresa Iddink, que ens ofereix la possibilitat que, els alumnes que ho desitgin, comprin els llibres nous o reutilitzats, ecoBooks.\nTalonari per l’autofinançament\nL’AMPA per Nadal col·labora en el sorteig d’un obsequi. Ens encarreguem de comprar el regal i facilitem un talonari als socis de l’AMPA que tinguin previst assistir a les activitats de més d’un dia de durada previstes des del centre. Tots els diners recaptats són per finançar aquest viatge que haurà de gestionar la pròpia família.


'Blue Rai' arriba als cinemes després de ser premiada a Màlaga\nEl musical 'Rent' cap de cartell de l'Onyric Teatre Condal Pierre Astor\nIrene Solà guanya el premi Llibres Anagrama amb 'Canto jo i la muntanya balla' Joan Safont\nLa pel·lícula Blue Rai, produïda per ESCAC Films i dirigida per Pedro B. Abreu, arriba aquest divendres als cinemes quan fa un any que va rebre el Premi del Públic Zonazine al Festival de cinema de Màlaga 2017. Aquesta setmana destaquen les estrenes de la belga Alma mater, protagonitzada per l'actriu Hiam Abbass; el drama colombià Matar a Jesús i la mexicana La delgada línea amarilla, en la que hi figura entre els seus productors el mateix Guillermo del Toro, director de la premiada La forma del agua. S'estrena doblada al català el film Carinyo, jo soc tu i la pel·lícula d'animació Leo da Vinci, missió Mona Lisa.\nLa comèdia i thriller espanyol Blue Rai gira al voltant de la vida de Rai, l'amo d'un videoclub que pateix un cop sentimental després que la Lola, la seva companya, el deixi per telèfon just quan li anava a demanar matrimoni. Aquell mateix dia, en Rai és segrestat a la botiga amb set clients més, tot i així, el delinqüent sofreix un atac de cor i el protagonista suplanta la seva identitat per aconseguir de nou l'amor de Lola.\nCarinyo, jo sóc tu\nS'estrena doblada al català Carinyo, jo sóc tu de Bruno Chiche. La pel·lícula francesa, protagonitzada per Stephane De Groodt, Louise Bourgoin, Aure Atika i Ginnie Watson, mostra la vida d’una parella que, un bon matí, es desperta amb els cossos intercanviats.\nEl Buen Maestro és una altra pel·lícula arribada de França però amb una temàtica ben diferent. El film, d'Olivier Ayache - Vidal i amb Denis Podalydès i Abdoulaye Diallo com a actors protagonistes, explora el canvi que fa la vida d’un professor de col·legi quan es trasllada a un institut conflictiu de l'extraradi de París a donar classes.\nEl director cinematogràfic Brad Peyton presenta la producció estatunidenca del gènere d'acció, Proyecto Rampage. El protagonista, David Okoye (Dwayne Johnson), és un primatòleg que intentarà buscar un antídot després que un experiment genètic converteixi al goril·la George i altres animals en criatures gegants.\nEl drama mexicà La Delgada Línea Amarilla arriba de la mà del director Celso García i amb Guillermo del Toro entre els seus productors. La trama se centra en la tasca designada a quatre homes de pintar una línia de carretera de 200 quilòmetres. Durant l'activitat, els treballadors canviaran la seva manera de pensar i veure la vida per arribar a la conclusió que hi ha una fina línia entre la vida i la mort, així com el bé i el mal.\nDes de Colòmbia arriba Matar a Jesús, de la directora cinematogràfica Laura Mora Ortega. El drama gira en torn l'assassinat d'un professor de la universitat de Medellín i la posterior recerca de l’assassí per part de la seva filla que presencia la tragèdia.\nPhilippe Van Leeuw dirigeix el drama belga Alma Mater que retrata les vivències d'una família que han de viure constantment els bombardejos i el risc dels franctiradors i els lladres de Síria.\nEl film La Casa Torcida es tracta d'una adaptació de la novel·la homònima d'Agatha Christie dirigida per Gilles Paquet-Brenner a Gran Bretanya. La pel·lícula té com a punt de partida l'assassinat del multimilionari grec Aristides Leónides. Charles, el company de la neta del difunt, investigarà les circumstàncies en les quals tots els membres de la família són sospitosos.\nLa proposta de terror canadenca Los Hambrientos s'estrena a la gran pantalla de la mà del director Robin Aubert. El film exposa una distòpia en la qual els morts vivents tenen el control mundial. Un grup de supervivents hauran d'esquivar els obstacles que se'ls presenten durant un viatge constant per escapar de les criatures i buscar recursos.\nLa producció islandesa Hearstone de Guðmundur Arnar. El director mostra el drama de dos amics, Thor i Christian, que viuen en un petit poble de la illa. Un d'ells descobrirà que sent més atracció per l'amic que per la noia que vol seduir.\nDes d'Alemanya arriba el film d'animació Rabbit School: Los Guardianes del Huevo de Oro, una producció dirigida per Ute von Münchow-Pohl. La pel·lícula explica la vida de Max, un conill adolescent que ha de guardar un ou de Pasqua al seu col·legi perquè una família de guineus no li prengui. Durant l’aventura, Max aprendrà l'art de la màgia dels conills de Pasqua i els valors de l'amistat.\nLa segona cinta doblada al català de la setmana és Leo da Vinci, missió Mona Lisa del director Sergio Manfio. La Mona Lisa perd la seva llar a causa d'un incendi. Arran de l'esdeveniment, decidirà anar a buscar un tresor d’un vaixell pirata naufragat a l'illa de Montecristo amb el seu amic Leonardo. Durant el viatge, farà moltes amistat però també algun enemic.\nEstrenes de cinema Ventura Pons repassa la vida d'Anna Maria Dalí al seu nou film La Llança\nEstrenes de cinema El cineasta Lluís Segura estrena 'El club de los buenos infieles' La Llança\nPremis Literaris Irene Solà guanya el premi Llibres Anagrama amb 'Canto jo i la muntanya balla' Joan Safont\nMúsica Trenta anys de la primera cocció de Sopa de Cabra Xavier Amat


Interior confirma Younes com l'autor de l'atemptat - El triangle\nEl jove, en recerca i captura, va ser el conductor de la furgoneta de la Rambla de Barcelona\nEl conseller d’Interior de la Generalitat, Joaquim Forn, ha confirmat aquest matí en una entrevista a Catalunya Ràdio que Younes Abouyaaqoub és l’autor material de l’atropellament massiu a La Rambla de Barcelona que va deixar 13 morts i més d’un centenar de ferits. El terrorista, que seria l’únic conductor de la furgoneta, segueix en parador desconegut des que fugís del lloc dels fets dijous passat.\nAbouyaaqoub va abandonar la furgoneta llogada i va fugir pel mercat de la Boqueria. Es va barrejar entre la multitud que corria espantada. El terrorista va travessar el mercat fins a la part posterior. Des d’allà es va endinsaria en els carrers del Raval.\nForn ha afegit que posteriorment va fugir amb el Ford Focus que es va saltar el control policial a la Diagonal després d’apunyalar al seu conductor, Pau Pérez, de 34 anys. El jove veí de Vilafranca del Penedès i enginyer de formació és la víctima número quinze dels atemptats a Barcelona i Cambrils.\nAra, gran part dels esforços policials se centren a capturar el fugitiu.


18 de juny de 1178, a Canterbury (Anglaterra) cinc monjos albiren a la\nastronomía · 18 de juny, 2021\n18 de juny de 1178, a Canterbury (Anglaterra) cinc monjos albiren a la Lluna la possible col·lisió d'un meteorit.\nTal dia com avui (18 de Juny) del 1178, a Canterbury (Anglaterra) cinc monjos albiren a la Lluna la possible col·lisió d'un meteorit.\nSegons el testimoni dels monjos de Canterbury, recollit pel cronista Gervasio de Canterbury:\n“Des del punt mitjà de la divisió [de la Lluna] va sorgir una torxa cridant, escopint, fins a una distància considerable, foc, brases calentes i espurnes […]. La Lluna es va estremir com una serp ferida. Després va recuperar el seu aspecte corrent. Aquest fenomen es va repetir una dotzena de vegades o més […]. Després, després d'aquestes transformacions, la Lluna de banya a banya […] va adoptar una aparença negrosa.”\nquè és el que van veure aquests monjos al cel?\nHi ha dues teories.\nLa primera explicació que ve al capdavant és que aquests monjos van presenciar l'impacte d'un gran meteorit sobre la superfície lunar. Com que un impacte d'aquesta magnitud hauria produït un cràter d'una mida considerable, un parell d'estudis del 1970 es van proposar trobar la marca deixada per la col·lisió i van arribar a identificar allò que creien que era un potencial candidat: un cràter de 22 quilòmetres de diàmetre sobrenomenat Giordano Bruno que es troba a la cara oculta de la Lluna.\nPerò un esdeveniment d'aquestes característiques hauria estat presenciat per tot el món i hauria estat espectacular, però, malgrat tot, no hi ha cap registre de l'època que descrigui una cosa així.\nLa sonda SELENE, de l'Agència Espacial Japonesa, fes fotos d'alta resolució dels voltants de Giordano Bruno. Un estudi del 2010 va arribar a la conclusió que el cràter en qüestió es va formar fa entre 1 i 10 milions d'anys, molt abans de l'època medieval.\nPer tant, què va poder passar?\nL'explicació més raonable és que el que els monjos van veure no va ser l'impacte d'un gran objecte amb la superfície lunar, sinó un fragment de material espacial molt més petit que es va esmicolar a diversos trossos mentre passava a través de l'atmosfera terrestre (el que en astronomia s'anomena «bòlid», que, essencialment, és una estrella fugaç molt lluminosa).\nEls monjos s'haurien trobat en la posició adequada perquè, des del seu punt de vista, el bòlid es desintegrés en passar davant de la silueta de la Lluna, fent la impressió que el nostre satèl·lit s'estava comportant de manera molt estranya. La desintegració del bòlid en diversos fragments explicaria anar i venir del «foc i les espurnes» i la impressió que la Lluna es va «retorçar» podria ser un resultat de les explosions del meteorit. A més, la pols en suspensió generada per la desintegració del bòlid també explicaria que la Lluna s'«ennegriria» després de l'esdeveniment.\nCom a curiositat preguntar-se que Podem estar absolutament segurs que el que van veure els monjos va ser la desintegració d'un bòlid a l'atmosfera terrestre? Probablement no, perquè, en ser els únics testimonis de els que tenim constància, no hi ha cap manera de comprovar com de precís és el relat el seu relat. Els monjos podrien haver omès detalls que no van considerar importants o exagerat els que els van impactar més, per això l'explicació del bòlid és susceptible de ser descartada i substituïda per una altra si en el futur arriben a descobrir-se altres testimonis de l'època.\n- mira! mira!\n- serà un meteorit?\n- serà una explosió d'un volcà?\n- serà superman?\n- com? superman?\n- eh?, si.. serà superman?\n- però... qui és superman?\n- doncs, no ho sé... m'ha sortit així...\n- crec que hauries de confessar-te i fer penitència durant una setmana\n- val, val... però puc continuar mirant la Lluna\n- oh! mira!


Boulder & Test-center\nBlog dels BOUS\nLlibres & revistes\nConcurs de Fotografia 2007-2008 envia a un amic\n1a. Edició GELS CONCURS DE FOTOGRAFIA 2007-08\nSi ja t'has llegit la normativa, pots anar directament a votar les 3 fotografies presentades que més t'agradin a Votació Popular\nEn cas contrari aquí tens la informació detallada o si prefereixes et pots baixar el document Concurs de Fotografia\nEl Grup Excursionista La Salle (GELS) convoca la 1a edició GELS Concurs de Fotografia on-line, la finalitat del qual és difondre l’afició a la natura i donar a conèixer la pràctica d’esports de muntanya per mitjà de les diferents activitats organitzades en el curs 2007/2008.\n1. PARTICIPANTS Podran presentar-se a aquest concurs tots els aficionats a la fotografia, sempre que les seves fotografies s'ajustin a les bases del concurs i els participants siguin socis de GELS. Es podrà presentar només una fotografia per cada activitat a la que el participant s’hagi inscrit.\n2. TEMÀTICA El tema del concurs és difondre l’afició a la natura i donar a conèixer la pràctica d’esports de muntanya. L'objectiu és captar la natura en tots els seus formats mitjançant fotografies. Amb aquesta intenció el participant haurà de copçar la imatge que millor simbolitzi aquest objectiu i el que el muntanyisme en tots els seus colors simbolitza, esforç, diversió.., entre d’altres.\n3. CARACTERÍSTIQUES DE LES FOTOGRAFIES Les imatges hauran de ser necessàriament originals i inèdites, no havent estat seleccionades ni premiades en qualsevol altre certamen o concurs. Podran ser en color o blanc i negre, però no s'admetrà cap tècnica de retoc o manipulació digital.\nCada participant podrà presentar només una fotografia per cada activitat organitzada des del GELS en la que hagi participat i el seu contingut haurà d’estar relacionat amb el tema del concurs.\n4. FORMA DE PRESENTACIÓ I ENVIAMENT Per mitjà de l'eina habilitada a la web del GELS per a la inserció de fotografies digitals en format JPG (www.gels.org).\nEnvia la foto a: concursfotos@gels.org\n5. DATA LÍMIT DE PARTICIPACIÓ Data límit 18 de maig, 2008.\n6. EXPOSICIÓ Les fotografies participants al concurs podran consultar-se durant tot el curs a través d’un àlbum especial de la web del GELS (www.gels.org). Així mateix, romandran exposades en format imprès durant les festes de la Salle setmana del 19 al 30 d’abril.\n7. JURAT POPULAR El Jurat estarà format pels socis actius del GELS, els quals emetran la seva votació a través de l’eina habilitada a la web del GELS (www.gels.org). Cada soci només podrà votar les tres fotografies que més els hi agradin entre totes les exposades .\nEl recompte de vots es farà públic dues setmanes després de la darrera activitat organitzada des del GELS per al curs 2007/2008. El participant amb més vots esdevindrà el primer classificat del concurs, el segon participant amb més vots esdevindrà el segon classificat del concurs i el tercer participant amb més vots esdevindrà el tercer classificat del concurs.\nEls guanyadors del concurs es donaran a conèixer a través de la web del GELS, i a través dels canals de comunicació habituals del GELS.\n8. PREMIS S’estableixen 3 premis per al conjunt de fotografies presentades en totes les activitats. Els premis seran en forma de xecs de material de muntanya.\n1er premi de 100 euros en material de muntanya a escollir pel primer classificat, en el comerç d'esport que s’indicarà el dia del lliurament de premis.\n2on premi de 50 euros en material de muntanya a escollir pel segon classificat, en el comerç d'esport que s’indicarà el dia del lliurament de premis.\n3er premi de 25 euros en material de muntanya a escollir pel tercer classificat, en el comerç d'esport que s’indicarà el dia del lliurament de premis.\nCap participant podrà obtenir més d'un premi.\n9. OBSERVACIONS Totes les imatges presentades hauran d'estar lliures de drets a tercers. Totes aquelles fotografies que no compleixin algun dels requisits establerts en les presents Bases quedaran desqualificades.\nEs podrà sol•licitar la fotografia en la màxima qualitat disponible als guanyadors per a la seva difusió en els diferents canals de comunicació del GELS. El GELS es reserva el dret de reproducció de les fotografies rebudes pel seu ús en comunicacions del GELS o de les entitats col•laboradores sense donar a canvi compensació econòmica.\nL'enviament de les fotografies mitjançant l’aplicació on-line suposa la total acceptació d'aquestes bases.\nvols estar-ne al dia?


No és un tall, és un esquinç\nDe vegades, l'únic confort que pot extreure's d'una catàstrofe com l'actual és comprovar que la vida es pot viure d'una altra manera de com ens havien ensenyat\n06 de de novembre del 2020. 19:19\nLa vida ens ha abandonat. Per desgràcia, en milers de casos, literalment. En la resta, milions, no de forma literal, però sí definitiva. S’ha trencat la parella que forma qualsevol vida amb la vida i ja no se celebren com abans casaments ni funerals. Vivim en un món amb nens i hi ha escoles, però les classes es fan i es reben al ritme que marca l’últim contagi. Hi ha músics i no hi ha concerts. I es produeixen acomiadaments que fan desaparèixer productes de la nevera i de les fotos estiuenques del futur el bungalou, el para-sol, qui sap si fins i tot la platja.\nJa ni tan sols ens queda sorna per pronunciar, com fèiem a l’inici, «nova normalitat», i en lloc d’acostumar-nos-hi, trobem cada vegada més a faltar la vida vella. Per això fins al més descregut i indiferent es pregunta de vegades si podrà menjar polvorons aquest any. Com si el calendari tingués el poder d’arreglar alguna cosa.\nDe desajustos així parla la filòsofa Claire Marin a ‘Rupturas’ (Alienta, 2020), on aborda com afrontar separacions que impliquen canvis radicals en les nostres vides. De vegades són positius i esperats: per exemple, un part. D’altres, negatius i no desitjats: una malaltia, un acomiadament, un accident. Talls que acaben amb la vida coneguda i n’obliguen a planejar una altra. El llibre, publicat originalment en francès el 2019, no parla de la pandèmia, però abordar les seves pàgines en aquests temps fa inevitable interpretar la crisi de la Covid com una d’aquestes ruptures de què parla Marin.\nNingú serà el d’abans\nQui busqui alleujament immediat al malestar del tancament, el canvi i el desassossec, ha de saber que aquest llibre no funciona a la velocitat fal·laç de l’autoajuda. Narra altres ruptures passades i recopila què han dit d’altres que van pensar en això abans que ella. Des de l’inici llança petites conclusions, però no consells, ni solucions, ja que no hi ha dues tristeses iguals, ni dues persones iguals i per això hi ha qui surt a la superfície amb més força i qui es queda en l’intent, com un fantasma, enyorant l’amor perdut, el familiar mort o la vida sense fills i sense pandèmia.\n«Després d’una ruptura biogràfica esperem amb impaciència la tornada de la vida normal», va escriure el pensador George Canghillem. I aquesta ruptura amb la vida d’ahir –la que tenia hotelets amb encant, ponts i Nadal– és biogràfica però també històrica. Per això faríem bé a atendre el que va dir el francès, també metge, quan va afirmar que després de qualsevol malaltia ningú torna a ser com era quan estava sa. Ningú. Imaginin després d’una pandèmia, on ja és evident que res tornarà a ser com va ser abans.\nPerò paciència, que si la ruptura és cruel, diu Marin, és perquè no és un tall net i ràpid. No és un tall, és un esquinç. I en aquell interval entre que neix i es consuma fa niu aquesta incertesa que ens turmenta. En algun moment caldrà afrontar-la i començar una altra vida, no necessàriament una nova, ja que una crisi ens canvia, però no ens converteix en qui no som. Una desgràcia ens descobreix, però no converteix en valent el covard, ni en savi el neci. Per això, en la tasca de reconstruir-nos, no s’haurien d’esperar miracles i ser conscients de les nostres limitacions. I ho diu l’autora sense pessimisme, amb una prosa càlida i pausada, amb què explica, amb una compassió commovedora, que de vegades l’únic confort que pot extreure’s d’una catàstrofe és comprovar que la vida es pot viure d’una altra manera de com ens havien ensenyat. És un aprenentatge dur, de cocció lenta, però si ho pensem bé, no és poca cosa.


esquadra aladins: HUI LA VESPRA, DEMÀ LA FESTA\nHUI LA VESPRA, DEMÀ LA FESTA\nEncara que el començament de les Festes Majors d'Elx d'enguany, amb l'accident abans de la disparada de la palmera imperial, fa que el primer que desitgem és la ràpida recuperació dels ferits, volia des del nostre blog fer un homenatge a un dels patrimonis culturals més important amb que comptem els valencians: el Misteri d'Elx, declarat Patrimoni de la Humanitat per la Unesco.\nJaume I va ser qui va consagrar les primeres esglésies cristines sota la protecció de l'Assumpció de la Mare de Déu, per als valencians la Mare de Déu Gitada, i és per això que queda aquesta joia del teatre medieval única arreu del món.\nEscolteu l'enllaç adjunt i si alguna vegada podeu, no dubteu a acudir a l'església de Santa Maria d'Elx per presenciar-lo en directe. De segur que vos sosprendrà molt gratament.\nI com deien les iaies: " A la Mare de Déu Gitada, has de posar la flassada"\nPunxa damunt, escolta i gaudix.\nRepresentació completa del Misteri d'Elx.\nPublicat per : enrique martí - classificat en: Manolo, Podcast, Recomanem, vídeos


El Catgas B no aixeca el peu de l’accelerador (2-5) - Diari de Santa Coloma\nEl Catgas B no aixeca el peu de l’accelerador (2-5)\n22/09/2015 – L’equip d’Óscar Redondo suma la segona victòria del curs a la pista del Salou (2-5); la Unión veu com la Penya Esplugues li empata en l’últim instant (5-5).\nDesprés de la segona jornada de lliga, el grup III de la Segona Divisió B té un líder sòlid: el filial del Catgas Energia. La plantilla colomenca és un dels tres equips del campionat que ho ha guanyat tot, confirmant d’aquesta manera el seu bon inici de competició oficial.\nEl passat cap de setmana, el Catgas B visitava la pista d’un FS Salou que obligaria els colomencs a treballar durant els 40 minuts (2-5). El triplet aconseguit per Pitu i les dianes de Sergio i Toti farien possible que el filial colomenc marxés del Baix Camp amb el segon triomf del curs.\nEl FS Garcia B ocupa la primera posició de la classificació amb sis punts, cinc més que el Riera Cornellà (1), rival que visitarà el Jacint Verdaguer el pròxim dissabte (18h).\nAl mateix grup III de la Segona B, la Unión disputaria el seu primer partit a casa de la temporada, empatant contra la Penya Esplugues (5-5). El bloc de Javi Rodríguez dominaria el joc i el marcador des de l’inici, marxant al descans amb un clar 2 a 0 favorable (2-0).\nL’avantatge blau augmentaria fins al 4 a 0, però a 12 minuts per la conclusió l’Esplugues trencaria la dinàmica del partit fent servir el porter-jugador. Tot i poder marcar el cinquè (5-1), la Unión veuria com la feina feta al llarg de 35 minuts se n’anava a norris.\nA 25 segons per la conclusió del duel, el visitant Jordi Pahissa establiria l’empat, completant d’aquesta manera un parcial final de 0 a 4. El rendiment de l’equip de Javi Rodríguez està sent bo, tot i portar només un punt de sis possibles. Dissabte vinent (18:15h), els blaus visitaran la pista del Manresa.\nDoble derrota a Tercera Divisió\nEl passat cap de setmana, els equips de Santa Coloma de Tercera Divisió van iniciar la competició oficial. Tot i que el partit de la PB Johan contra l’Arrels quedaria ajornat, el Sagarra i el Ràpid sí que van debutar.\nL’equip de Carlos Romo cauria en la jornada inaugural contra el Cover Premià (3-4). Els maresmencs, liderats per un Choco estel·lar (tres gols), se situarien amb un avantatge de tres dianes a Santa Coloma (0-3). Tot i retallar la diferència gràcies a les aparicions de David Romera i Aarón Moreno (36’), el bloc d’Óscar Larrotcha podria mantenir-se per davant (2-4), evitant que el 3 a 4 de Hamza els fes patir en excés (39’).\nEl Ràpid, per la seva part, encaixaria una gran golejada al camp de l’Arenys de Munt (8-4). Els grocs marxarien al descans per sota en el marcador (2-0) i a la represa tampoc podrien situar-se a menys de dos gols del seu rival (4-2; 5-3; 6-4 i 8-4).\nEl pròxim dissabte (20h), la PB Johan jugarà a la pista del Cerdanyola, club entrenat pel colomenc David Herráiz. Diumenge (11h) el Sagarra visitarà el camp del Mataró, mentre que el Ràpid s’enfrontarà dissabte (17:30h) al Lliçà d’Amunt a la Bastida.\nArticle anteriorInspiració en atac per començar\nArticle següentEl Catgas s’emporta el primer derbi juvenil (4-0)


Música - Notícies publicades en Octubre, 2016. VEU Revista Cultural de la Universitat d'Alacant\nMúsica - Notícies publicades en Octubre, 2016\nDiumenge 30 d'octubre - Concatedral de Sant Nicolau - 20.30 hores\nLa Seu Universitària Ciutat d'Alacant ha organitzat aquest concert a la Concatedral de Sant Nicolau en el qual intervindran la Coral Ginesta del Vallés, pertanyent a la Federació Catalana d'Entitats Corals, i el Cor de Cambra Óscar Esplá.. Programa PDF\nResultat de les proves d'accés a l'OFUA\nL'Orquestra Filharmònica de la Universitat d'Alacant va convocar els dies 17, 18 i 19 d'octubre les proves d'accés per al curs de 2016-17 en les especialitat instrumentals de violí, viola, violoncel i contrabaix, en corda; flauta, oboè, clarinet, fagot, trompa, trompeta, trombó i tuba, en vent, i instruments de percussió. Aquests són els resultats.\n"Divendres a la Seu", actuacions musicals en la Seu Ciutat d'Alacant\nDel 21 d'octubre al 2 de desembre - Seu Ciutat d'Alacant - 20.30 hores\nLa Seu Ciutat d'Alacant inicia el seu habitual cicle d'actuacions dels divendres. En aquesta edició la música és la protagonista. S'inaugura amb el Grup Poètic Argila de l'Aire i el recital de cançons, música i versos titulat "Tant de bo!" (21/10). Continuarà amb l'actuació del cantaor flamenc Curro Piñana (18/11), i la tancarà el guitarrista clàssic Álvaro Toscà (2/12). Entrada gratuïta.\nRecital de poesia i música Tant de Bo!\nDivendres 21 d'octubre - Seu Ciutat d'Alacant, c/ Sant Fernando, 40 - 20.30 hores\nS'inicia el cicle "Divendres a la Seu" amb el recital de cançons, música i versos titulat "Tant de bo!", a càrrec del Grup Poètic Argila de l'Aire. «Poesia que conta les inquietuds quotidianes de l’ésser humà, paraules directes al cor, versos fets cançons, poetes que han anat a la recerca d’una incògnita anomenada vida i han sabut dibuixar-la amb bellesa poètica»\nEl grup de pop rock El Viaje de Elliot, en concert amb el Club 100 en Viu\nDimecres 26 d'octubre - Paranimf de la UA - 20.00 hores\nTanquen el mes d'octubre en ACUA El Viaje de Elliot, la banda pop nascuda a València el 2012, en la qual ressonen els grans grups espanyols dels 90. El Viaje de Elliot ens visiten en concert del Club 100 en directe amb cançons del seu nou disc Cuentos que olvidé en tu desván.\nProgramació del cicle "Món i Formes del Flamenc" 2016-2017\nDel 18 d'octubre al 22 de novembre\nEl dimarts 18 d'octubre, a les 20.15 hores, comença una nova edició de Món i Formes del Flamenc. La Memòria que ens Uneix, a la Seu Ciutat d'Alacant (C/ Ramón y Cajal, 4), un cicle de sis conferències flamenques dedicades al desaparegut professor Bernícola, impulsor d'aquesta iniciativa.\nEl musical Gomina, de La Tiza Teatro, en el Paranimf\nDimarts 18 d'octubre - Paranimf de la UA - 20.00 hores\nACUA et presenta el musical Gomina, de La Tiza Teatro, un grup amb més de trenta anys d'experiència fent teatre des de les aules. Més de quaranta xics entre catorze i divuit anys ens sorprendran amb la seua particular revisió del mític Grease. Aconsegueix la teua entrada.\nCoInspiracions. Concert de Joan Amèric & Andreu Valor a Guardamar\nDissabte 22 d'octubre - Plaça del Mercat, 2, Guardamar del Segura - 21.30 hores\nEls cantautors valencians Joan Amèric i Andreu Valor presenten a Guardamar del Segura el seu nou treball i espectacle conjunt: CoInspiracions. Un concert organitzat per la Universitat d'Alacant i l'Ajuntament de Guardamar del Segura amb entrada gratuïta limitada a la capacitat de la sala. Hi haurà una actuació prèvia de teles aèries a càrrec de Irene Candela.\nConcert simfònic de Mailers a favor d'AEPA\nDivendres 7 d'octubre - Paranimf de la UA - 20.00 hores\nEls temes de Mailers orquestrats en un concert VEU SOLIDÀRIA amb AEPA, imperdible! Aquest divendres tenim la sort d'acollir aquest concert del gurpo pop-rock alacantí a favor de l'Associació Epilèpsia Província Alacant. Els acompanyaran l'OSASV Orquestra Sinfonica Academica i l'Orquestra del Conservatori Professional de Mutxamel. Entrades-donatius 5€.


BALANÇOS PARCIALS - Xavier Aliaga\nDesprés, si voleu, els actes de partit per a que cadascú pose l’accent en les seues àrees. Dic això perquè molts ciutadans no pensen en clau partidària, sinó de gestió: es va votar molt majoritàriament un canvi. Amb l’exigència d’uns mínims de cohesió i bona salut.\nA la capital de la Costera, tanmateix, s’ha escenificat tot el contrari. Els actes de partit tenen sentit en el moment que hi ha diferents àrees de govern i cadascú vol defensar la seua gestió. El problema és que el jove govern s’enfronta a una doble tasca d’oposició: la que exerceixen amb més o menys encert els grups opositors, Partit Popular i Ciutadans, i al remor que corre per la ciutat d’uns (tots) malparlant dels altres. Desaparegut el pegament de tenir a Alfonso Rus en contra, la qual cosa cohesionava l’esquerra en temps d’oposició, la gestió ha provocat escletxes. Fins un punt difícilment suportable que, pel que sembla, té el reflex més sagnant en la junta de seguiment del pacte de govern, una màquina de retrets i mals rotllos que després s’estenen, com una taca d’oli, per les xarxes socials i els comentaris de bar.\nPotser els actors no en són conscients, però el mandat de la ciutadania contenia un implícit: dialoguen, arriben a consensos i governen aquesta ciutat de manera diferent a com s’havia fet les darreres dues dècades. Amb uns mínims de convivència per no regalar al PP un retorn triomfal. Entre altres coses, perquè cap de les tres formacions de govern estarà en condicions, les properes eleccions, de governar en solitari. Ni en el més boig dels seus somnis. S’hauran de veure les cares de nou. I cadascú tindrà la seua visió, però lamente decebre els lectors: en aquests dos anys no ha hagut cap partit del govern que s’haja distingit per una relació encerts-desencerts especialment brillant. Ni per una actitud més positiva envers la convivència. I el temps s’esgota irremeiablement.\nPublicat al diari Levante-EMV, 24-06-2017)\n'Icària': idealismes i el preu de la vida, @ElisaSantacreu ens acosta en @ElTemps_arts al nou muntatge de… https://t.co/09KroxYl3z59fa uns minuts


Restaurant Montsoliu – Blog de Guiacat\nArbúciesLa SelvaProvíncia de Girona\nPor Guiacat 30/09/2016 30/09/2016\n30/09/2016 30/09/2016 0 Comentari\nA Arbúcies trobareu l’Hotel Montsoliu, un hotel dels anys cinquanta reconvertit en hostal i centre cultural. El seu restaurant, el Restaurant Montsoliu, conserva també un ambient vintage i destaca pels seus plats de cuina catalana elaborats amb productes de primera qualitat.\nEls dies d’estiu podreu gaudir de la seva terrassa, plena de plantes i arbres, on podreu tastar plats típics de la cuina catalana com l’escudella, l’escalivada o els peus de porc guisats. Els amants de la cuina ecològica no es voldran perdre l’oportunitat de tastar les amanides ecològiques elaborades amb productes de proximitat i els més llaminers s’enamoraran de postres casolanes tan bones com el tiramisú. L’especialitat de la casa, però, són les pizzes casolanes, conegudes a tota la zona per la seva alta qualitat.\nNo perdeu l’oportunitat de visitar el restaurant Montsoliu, us encantarà.\nMés informació: Restaurant Montsoliu\ncuina casolanacuina catalanacuina de mercatcuina de proximitatgironaproductes de qualitatterrassa\n12 restaurants imprescindibles si visites “Girona, Temps de...


Aprèn a definir accions a LinkedIn per arribar a nous clients :: AMEC\nDel 29 de març de 2021 al 30 de març de 2021\nDesprés de l'èxit de la primera edició del curs de Linkedin, organitzem aquesta segona edició.\nLinkedIn no és una xarxa social més, és una xarxa professional, si a la vida real tenir bons contactes és important, la importància creix quan vam passar al virtual. LinkedIn t'ajuda a generar relacions professionals profitoses i estables.\nIntroducció LinkedIn com a eina comercial\nSales Soutions: Coneix l'eina més avançada per a la captació de Leads\nLinkedIn Ads: Creació d'audiències, objectius, instal·lació del Tag, creació de campanyes i disseny d'anuncis.\nDefinició del pressupost de campanya\nGrups: Com podem participar per a ser visibles\nXavier Rivera, director d'i-Marketing Consulting - Consultor, executiu i formador sobre Màrqueting Digital a gran part de les seves àrees. Independent o en col·laboració amb agències de comunicació, màrqueting i Internet.\nDurant els últims 8 anys ha estat immers en més de 100 projectes de consultoria i execució de plans de màrqueting en línia, llançaments de ecommerce i mobile màrqueting per a empreses a nivell nacional i internacional.\nSocis amec: 275 € + 21% IVA: 332,75 €\nEmpreses no sòcies: 550 € + 21% IVA: 665,50 €\namec pot gestionar la bonificació Fundae per a empreses associades participants en aquests tallers, per a això hem de disposar de la documentació necessària 8 dies abans de l'inici del curs.\nData i Horaris: 29 i 30 de març: de 09:00 a 12:00\nSom membres de la Federació Empresarial del Gran Penedès


Jaqueta membrana impermeable de ciclisme KAIROS personalitzada | InverseTeams\nJaqueta membrana impermeable de ciclisme KAIROS personalitzada\nLa jaqueta és molt important per practicar ciclisme quan fa fred i sota condicions climàtiques adverses. El teixit AEROTECH de 3 membranes ofereix una total protecció contra el vent i la pluja i...\nLa jaqueta és molt important per practicar ciclisme quan fa fred i sota condicions climàtiques adverses. El teixit AEROTECH de 3 membranes ofereix una total protecció contra el vent i la pluja i, a la vegada, garanteix una bona transpìració expulsant la suor a l'exterior mantenint el cos sec i calent. Té 3 butxaques obertes col·locades a la zona inferior i posterior. Tenen un grip i una solapa a l'interior per evitar que els objectes guardats es perdin. La cintura està envoltada per un ribet amb punts reflectants que augmenten la seguretat del ciclista. El procés de sublimació garanteix que els colors no perdin intensitat amb l'ús i el pas del temps. Les tintes utilitzades per la personalització són ecològiques. Ideal per a tot tipus de complexions.\n3 butxaques obertes col·locades a la zona inferior i posterior. Tenen un grip i una solapa a l'interior per evitar que els objectes guardats es perdin.\nColl alt de SUPERROUBAIX\nEl coll es composa de SUPERROUBAIX. El seu objectiu és cobrir i protegir el coll de l'esportista i a la vegada oferir calor durant l'exercici a l'aire lliure amb temperatures fredes.\nAEROTECH és una membrana hidrofílica i termorreguladora caracteritzada per la seva gran elasticitat i la seva estructura tancada. Ofereix una protecció completa contra els agents atmosfèrics i porta l'humitat del cos a l'exterior a través d'un sistema de càrregues elèctriques a nivell mol·lecular. La transpirabilitat de la peça s'adapta al nivell d'activitat física de l'esportista. És impermeable i paravent a la vegada que fina i elàstica. La membrana AEROTECH proporciona aïllament per evitar la perdua d'escalfor en condicions extremes de fred a la vegada que permet la transpiració si puja la temperatura per evitar una excessiva sudoració.\nPersonaliza tu Jaqueta membrana impermeable de ciclisme KAIROS personalitzada. Características\nDefineix les característiques opcionals de Jaqueta membrana impermeable de ciclisme KAIROS personalitzada\nCulot curt de ciclisme amb tirants KAIROS personalitzat (HOME)\nArmilla ciclista esquena oberta KAIROS personalitzada\nCulot curt de ciclisme amb tirants KAIROS personalitzat (DONA)


Procés de Millora Programa Escoles Verdes\nData: 06 Juny 2018 15:00 - 18:00\nLloc: Casa Capell, Parc Central, Mataró\t| Ciutat: Mataró, Espanya\nDesprés de gairebé 20 anys de Programa, hem valorat la necessitat de reflexionar, per tal de millorar l'actual model d'assessorament i seguiment que oferim als centres educatius que formeu la Xarxa d'Escoles Verdes.\nPer això, el Departament d'Ensenyament i el Departament de Territori i Sostenibilitat hem iniciat una procés participatiu amb tots els agents implicats: Assessories, Serveis educatius i professorat.\nUs adjuntem l'esquema d'aquest procés participatiu que s'ha iniciat aquest curs i que es preveu finalitzar el curs escolar 2018-2019. Aquest procés ha començat amb una reflexió interna del servei liderada per les pròpies assessories, ha continuat amb els serveis educatius del Departament d'Ensenyament i ara segueix amb la reflexió del professorat.\nConvidem al professorat implicat en el PEV a assistir a les sessions de participació que organitzem arreu del territori. Recollir les vostres opinions és fonamental per la millora del Programa.\nParc Central, Orfeó Mataroní, 15


Compromís denuncia una nova retallada en investigació i desenvolupament – Compromís\nCompromís denuncia una nova retallada en investigació i desenvolupament\nFerri: “Des que governa Fabra, s’han retallat un 12% les ajudes a l’I+D expulsant a centenars d’investigadors fora de la nostra terra”.\nLa Coalició Compromís ha denunciat una nova retallada en I+D. Segons publica hui el Diari Oficial de la Comunitat Valenciana, l’import màxim destinat a les beques i ajudes per al foment de la investigació científica i el desenvolupament tecnològic continua la seua reducció passant de 23,3 milions en 2012, a 21,8 milions en 2013 i, finalment, a 20,8 milions per al present exercici de 2014. Aquesta convocatòria engloba ajuts en matèria de contractació d’investigadors, suport a la investigació predoctoral o formació de grups d’investigació d’excel·lència entre d’altres.\nSegons ha assenyalat el diputat de Compromís, Fran Ferri, “queda demostrat que el govern del Partit Popular és incompatible amb una economia basada en la investigació i el desenvolupament. La manca de suport públic esta darrere de la desaparició de més de 1000 investigadors en l’últim any. Mentre altres territoris aposten per redoblar esforços en la investigació, el desenvolupament o la innovació, els nostres governants semblen més dedicats a pagar nits d’hotel i factures de putxero amb els diners de tots i totes”.\n“El govern de Fabra està convertint la nostra terra en un territori hostil per al talent, fent que centenars d’investigadors només puguen desenvolupar la seua carrera fora del País Valencià. Mentre Universitats i centres d’investigació d’arreu del món trauen profit dels nostres investigadors, el PP vol competir en l’economia global condemnant a la misèria als treballadors valencians, esdevenint un territori que competeix per ser el de la mà d’obra més barata”, ha conclòs Ferri.\nEl grup parlamentari Compromís preguntarà en Les Corts a la consellera d’Educació, Cultura i Esport, Maria Jose Català, el motiu d’aquesta nova retallada.


Música: Ni Temps Ni Espai: VNV NATION - Retaliate (Live Berlin 2013)\nAvui tocaran a Barcelona VNV NATION, que la veritat venen molt sovint. Això no treu que pagui la pena anar-los a veure i a escoltar. No són el grup més espectacular en directe, però s'ho “curren” i aconsegueixen que estiguis atent i no set faci llarg el concert. De fet es farà molt curt si no els coneixes, i és el primer cop que els veus, ja que descobriràs unes cançons molt ben construïdes, homogènies i efectives, tant les de “marxa” com les “sensibles”.\nPer mi només tenen un però. El cantant és excessivament “pilota” i si no saps de que va, et fa gràcia, però si has anat a més d'un concert i has vist quatre vídeos per la xarxa, veus que no és una actitud sincera. Això la converteix en una actitud falsa i personalment una mica molesta. El primer cop que els vaig veure, aquesta actitud de sorpresa constant per la fantàstica reacció del públic, em va agradar molt, fins el punt que aconseguix cert grau de complicitat. En aquella ocasió, fins i tot es va dirigir al públic dient “Si us plau, matxaqueu al Chelsea tans cops com pugueu i tant fort com pugueu” Ara no sé si era un comentari sincer, o simplement ens feia la pilota. Tret d'això, que és un petit detall, i el cantant es deixa la pell al escenari per tal que ens ho passem bé amb la seva música. I si la gent reacciona bé, és perquè les seves cançons són bones, i ells no són uns estequirots a sobre de l'escenari.\nVenen a presentar en directe el seu ultim CD, anomenat “Transnational”, que sense ser un disc espectacular, és un molt bon disc, que com tots els seus discos, té algunes joies per ser recordades en els tres tipus de cançons que fan. VNV NATION, fan per una banda temes instrumentals descaradament electrònics i contundents, sempre amb garantia de qualitat i molt espectaculars. Realment destacables aquests temes. També es mouen molt bé, amb temes sensibles i carregats d'una forta tristor, d'aquells que ens evoquen a paisatges de pluja vistos des d'una finestra, protegits de la fredor i humitat de l'exterior. I el tercer punt fort són cançons de caire electrònic que es mouen entre el Synth-pop o el Future-pop amb alguna goteta EBM (Com odio les etiquetes!!!!). Precisament, la cançó que presento avui, “Retaliate” és d'aquesta tercera categoria, en un directe de l'any passat, que ens ajudarà a veure el que passara aquesta nit a Barcelona.\nRetaliate (Live Berlin 2013)\nPublicat per música: ni temps ni espai a 2:14\nVan endarrerir el concert fins el 7 març, així que encara estàs a temps d'apuntar-te :) Jo he comprat les entrades avui.\nSí que tens raó amb això de les cares de sorpresa. Però ho compensa amb l'energia i l'entrega que hi posa. Jo al final acabo passant una mica del que fa per agradar i disfruto de com aconsegueix involucrar a la gent i com el Mark li fot fort a la bateria.\nCrec que és dels directes que cal veure almenys una vegada a la vida. Són concerts divertits.\n3 de febrer de 2014 a les 16:21\nOstres!!!han endarrerit el concert? i jo sense saber-ho? quin desastre que soc!!! gràcies per dir-m'ho. Ara tinc una altre excusa per posar una cançó d'ells.\nNo podré anar-hi.\nI evidentewment, un concert de VNV Nation, semnpre és recomenable.\n9 de febrer de 2014 a les 3:26


La Policia Local de València es mofa de Fernando Alonso | NacióMotor\nRedacció | 02/05/2017 a les 13:14h\nArxivat a: Actualitat , Fernando Alonso, Policia Local de València, València, avaria, trànsit\nFernando Alonso no passa pel seu millor moment a la Fórmula 1 i ja està pensant en les 500 Milles d'Indianàpolis, que disputarà a finals de mes. El campió asturià va abandonar el Gran Premi de Rússia quan encara no havia pres la sortida. Abans, a les tres últimes curses, ja havia abandonat per avaria.\nLa situació complicada d'Alonso ha donat peu a moltes mofes a les xarxes socials. Per exemple, una emissora d'àmbit nacional demanava als seus oients una experiència “sobre un cotxe, un electrodomèstic o qualsevol aparell que els hagi deixat tirats tantes vegades com el McLaren-Honda a Alonso”.\nLa Policia Local de València també hi ha posat cullerada i ha publicat un tuit on explica com actuar en cas que s'espatlli el cotxe. El muntatge mostra el McLaren d'Alonso, amb els triangles vermells al davant i al darrere, i amb el següent text: “Si tienes una avería en carretera como la de Fernando Alonso en el Gran Premio de Rusia, coloca los triángulos de avería delante y detrás a 30 metros”.\nEl tuit ha tingut una gran repercussió a les xarxes. La Policia Local de València, veient-ho, ha decidit esborrar-lo.


Concactiva i els cursos de formació. – laveujovetv.cat\nEls passadissos de Concactiva cada dia estan més plens, amb la nova oferta formativa.\nFins a 68 persones de la Conca de Barberà estan duent a terme cursos de formació aquesta setmana, una xifra a la que s’hi ha de sumar els viveristes i assistents a les diferents sessions i xerrades informatives.\nEl més nombrós de tots els cursos és el curs de català per a persones nouvingudes, amb 25 persones inscrites. Són persones de totes les edats que estan aprenent català gràcies a l’iniciativa del Consorci per a la Normalització Lingüística. Aprendre català és una bona oportunitat per a aquestes persones per a millorar la seva vida social i laboral i alhora sentir-se integrats en el seu nou país d’acollida.\nLa principal novetat de la setmana és l’inici del programa Joves per l’Ocupació, amb la nova especialitat Auxiliar de Cuina. Fins a 15 joves aprendran cuina durant 3 mesos amb un cuiner professional i realitzaran classes pràctiques diàries. Acabat aquest període, els joves realitzaran pràctiques en restaurants de la comarca i s’oferirà la possibilitat de contractacions subvencionades pel SOC i el Fons Social Europeu amb 645,30 euros al mes. Aquesta iniciativa permetrà a aquests joves de 16 a 24 anys aprendre un nou ofici, rebre tutorització per a trobar feina, continuar els estudis reglats com el títol d’ESO o mòduls formatius i alhora obtenir un contracte laboral. En anteriors edicions, entre un 60 i 80% dels joves participants van trobar feina durant el transcurs del programa, que amb aquests excel·lents resultats, ja arriba a la tercera edició a la Conca de Barberà.\nA tot això se l’hi suma el curs Elaboració de Vins i Licors, especialitat de Concactiva, que continua a bon ritme, amb certificat de professionalitat de nivell 2 inclòs i dirigit per una enòloga. Per últim, s’està duent a terme un curs d’emprenedoria i tècniques de recerca de feina als participants al programa Treball i Formació, complementant així les seves tasques incloses en el contracte de sis mesos amb una formació que els permetrà afrontar amb més garanties el seu retorn al mercat laboral.\nMontblanc de fa un segle.


Any Bertrana Destacats\nPrudenci Bertrana i Compte (Tordera, 1867, Barcelona, 1941)\nAurora Bertrana i Salazar (Girona, 1892 - Berga, 1974)\nA la ciutat comtal, reprèn la seva tasca com a escriptora i publica novel·les sobre els estralls provocats per la Segona Guerra Mundial, com Camins de somni (1955), Tres presoners (1957) i Entre dos silencis (1958). Més tard, escriu la biografia del seu pare, titulada Una vida, i les seves memòries, Memòries fins a 1935 (1973, Premi Crítica Serra d’Or de prosa no-ficció, 1974) i Memòries del 1935 fins al retorn a Catalunya (1975), publicades pòstumament. Va passar els seus últims anys a Berga, on va morir el 3 de setembre de 1974. Bertrana va ser una dona culta, independent, aventurera, que qüestionava els convencionalismes de la seva època i que va viure més enllà dels paràmetres socialment establerts.\nImatge gràfica de l'Any\nAmb motiu de l'Any Bertrana, s'ha creat un logotip a partir de les inicials dels dos autors, Prudenci i Aurora Bertrana.\nTotes les activitats vinculades a l'Any hauran d'incloure el logotip. Podeu descarregar l'arxiu comprimit amb totes les versions del logotip i el seu manual d'aplicació\nManual d'imatge gràfica Any Bertrana\nTràiler de l'espectacle "Més Bertrana, més!" Tordera, 19 de gener\nDossier de premsa de l'Any Bertrana\nRecull de premsa de la presentació de l'Any Bertrana (Roda de premsa 11 de gener)\nEl Nacional: L'Any Bertrana homenatja Prudenci i Aurora\nDiari ARA: Els Bertrana: dos escriptors encara per descobrir\nNúvol: Bertrana, un cognom amb dues veus\nDiari Ara: Bertrana i el swing català\nAurora Bertrana al Qui és qui\nPrudenci Bertrana al Qui és qui\nCommemoracions 2017. Departament de Presidència\nEfemèrides literàries 2017\nLlegit 7678 vegades


Integració y autonomia de les persones invidentes - Mapp4all\nYou are here: Home / Deficit visual / Integració y autonomia de les persones invidentes\nLes màquines expenedores de bitllets del metro són fàcilment identificables amb els comandaments que utilitzen per identificar els semàfors. Aquesta emet un so perquè l’usuari pugui localitzar espacialment a l’estació. També disposen d’un sistema de navegació per veu i tecles en Braille. Aquestes adaptacions permeten que la persona invident pugui comprar el bitllet de forma autònoma. Les màquines d’entrada al metro també emeten un so de validació del bitllet.\nEls ascensors i vagons disposen un sistema de locució de veu que indica la direcció en què es dirigeix.\nD’altra banda, els camins que porten als ascensors, escales, plataformes, màquines i sortides de bitllets s’identifiquen amb el bastó gràcies al relleu amb què estan formades. Fins i tot els botons dels ascensors estan en Braille.\nIgual, la xarxa d’autobusos diürns i nocturns (NitBus) de Barcelona són accessibles per als invidents. Les portes d’entrada i sortida són fàcilment recognoscibles usant el bastó i, també, a través d’uns senyals tàctils a la vorera fins a la porta.\nEl tramvia disposa d’un sistema de veu que indica la següent estació i la correspondència relacionada amb altres línies. Les estacions comuniquen per veu quan arriba el tramvia i quin és el seu destí i direcció. A més, un so particular avisa quan el tramvia s’atura en un semàfor, i no en una estació.\nEl TMB ha dotat amb etiquetes interactives les principals estacions de la línia 9 Sud de metro i les parades d’autobús de la plaça Espanya i de la línia H12. Els smartphones poden llegir-los i convertir en informació sonora. Així els usuaris invidents podran orientar-se amb total autonomia.\nDes de mitjans de juny, el TMB es va sumar al projecte “No puc esperar”, en conveni amb l’Associació de Malalts de Crohn i Colitis Ulcerosa de Catalunya (ACCU Catalunya). Els pacients que pateixen alguna malaltia gastrointestinal o d’una operació per càncer de recte disposen de la targeta “No puc esperar”. Per tant, ells tindran permès utilitzar els lavabos de les instal·lacions. _________________________________________________________________________________________________\nSi necessites consultar l’accessibilitat de les estacions dels mitjans de transport, descarrega’t l’aplicació gratuïta de Mapp4all. També pots valorar l’accessibilitat dels llocs i ajudar els usuaris a conèixer l’accessibilitat del seu entorn.\nEstiu en família descobrint l’univers terrícola i espacial Accessibilitat en clau d’innovació i qualitat de vida


Entrenament funcional, salut i rendiment\nL'entrenament funcional ensenya el nostre cos a moure's per reproduïr moviments nobles i segurs en la nostra vida quotidiana. Per això, resulta ideal incorporar exercicis d'aquest tipus en la nostra rutina per obtenir un treball integral del nostre cos. Però, què és l'entrenament funcional? Quins beneficis ofereix?\nConsells per fer bé els burpees\nLaura García González, Trainer de Sector Fitness European Academy, ens explica què són els Burpees, com realitzar-los, quins són els seus beneficis i quines precaucions hem d'adoptar per practicar aquest excel·lent exercici cardiovascular.\nLa natació és avorrida\nRuben Díaz, tècnic de Piscines La Garriga, ens parla de variacions i tècniques de nedar que poden fer canviar aquesta afirmació.\nVull moure'm. Com?\nAmb el nou any t'has proposat començar a cuidar-te? Has decidit començar a entrenar? Què és el primer que has de fer per començar un programa d'entrenament?\nHIIT. Què és? Quins beneficis ofereix?\nQuè és l'entrenament intervàlic d’alta intensitat per a la millora de la composició corporal? Quins beneficis ofereix aquest tipus d'entrenament? Imanol Piedrabuena Morales, Llicenciat en Ciències de l'Activitat Física i l'Esport ens ho explica.\nConsells per no perdre la forma aquest Nadal\nJa arriba aquell moment de l'any que fa perillar tant les nostres dietes. Hem deixat enrere definitivament l'operació bikini i les amanides. No ens queda més remei que dir "Hola" als tiberis de família, d'empresa, companys de classe, etc. En aquestes festivitats solem abandonar la nostra dieta i fins i tot la nostra rutina d'exercici pateix pèrdues preocupants.\n5 Exercicis fonamentals per gaudir de l'esquí\nEsquiar és un esport molt exigent i té un alt risc de lesió, sobre tot si no estem físicament preparats. Aquí tens cinc exercicis fonamentals per preparar la temporada de neu.


Cristiano Ronaldo, Pilota d'Or 2014\nEl portuguès supera Messi i Neuer i suma el seu tercer guardó\n2 min. Barcelona 12/01/2015 20:02\n651x428 Cristiano Ronaldo, just davant de Thierry Henry / FABRICE COFFRINI / AFP Cristiano Ronaldo, just davant de Thierry Henry / FABRICE COFFRINI / AFP\nNo hi ha hagut sorpreses. El portuguès Cristiano Ronaldo ha guanyat la seva tercera Pilota d'Or, la segona consecutiva, i s'ha imposat als altres dos finalistes reunits al Kongresshaus de Zuric, el blaugrana Leo Messi i l'alemany Manuel Neuer. D'aquesta manera, el jugador del Reial Madrid, que l'any passat va marcar 61 gols, iguala amb Johan Cruyff, Micheal Platini i Marco van Basten amb tres premis, el primer el 2007 i els dos restants el 2013 i el 2014. Cristiano Ronaldo només té per davant Leo Messi, que va sumar quatre guardons consecutius entre el 2008 i el 2012.\nDurant tota la jornada a Zuric, a Cristiano Ronaldo se l'ha vist molt relaxat i confiat, transmetent una confiança que s'ha confirmat quan passaven pocs minuts de les vuit del vespre, moment en què l'exblaugrana Thierry Henry ha dit el nom del guanyador. Aquest 2014, el portuguès va aconseguir aixecar l'anhelada 'décima' per al conjunt madridista, un títol al qual s'ha de sumar la Supercopa d'Europa, la Copa del Rei i el Mundial de Clubs. Al Mundial va venir la gran decepció pel portuguès, que no va poder passar de la primera ronda.\nMessi arribava a Zuric sense títols amb el Barça, però subcampió del món amb l'Argentina i autor de 58 gols, mentre Manuel Neuer, del Bayern Munic, acreditava el títol de campió del món aconseguit al Brasil i la Lliga del seu país.\nRonaldo ha donat les gràcies a totes les persones que l'han ajudat per aconseguir aquest guardó i ha acabat el seu parlament amb un gran crit: "Sí!", ha bramat el portuguès, que ha tornat a estar acompanyat a l'estrada del Kongresshaus de Zuric del seu fill, tal com va succeir l'any passat.\nEl portuguès ha obtingut una victòria clara, amb el 37,66% dels vots, més del doble que els altres dos finalistes. Leo Messi un 15,76%, molt poc més que el porter Manuel Neuer, que ha aconseguit un 15,72% dels vots.


Creem juntes el teu Pla de Màrqueting.\nCreem juntes i en només tres dies el teu pla de màrqueting. Planifica i crea estratègies de comunicació i màrqueting pel teu projecte que t’ajudaran a impulsar la teva marca i fer més visible el teu negoci.\nTreballarem en un entorn slow i rural, envoltades de natura i amb altres professionals com tu amb qui podràs compartir sinèrgies.\nGuiades per la Núria Rios (https://www.instagram.com/iamnuriarios/), consultora de màrqueting, que t’acompanyarà a identificar el teu target, trobar la teva veu i seleccionar els canals que millor s’adapten al teu negoci, al teu client i a tu.\nAmb un enfoc pragmàtic, una metodologia senzilla i amb les eines imprescindibles que necessites. Rebràs documents i contingut que t’acompanyaran durant tot l’any d’una manera flexible i respectada però aportant-te focus i estratègia per arribar als objectius que et marquis.\nHo farem en un entorn rural al sud oest del país, amb el riu Ebre com a eix vertebrador. Et proposem descobrir dues comarques autèntiques a través de l'art, la creativitat i la història. A la Ribera d'Ebre, terra de Templers i d’història fluvial, gaudirem en uns dels espais coworking rural més pioners i innovadors del país, i la Terra Alta, escenari de la Batalla de l'Ebre i comarca ambaixadora de la Garnatxa blanca. Comarques que són refugi d'artistes i creadores que les trien per la seva autenticitat, senzillesa i humanitat.\nEt proposem descobrir-les a través dels seus professionals i de paisatges que acullen escultures, poemes i històries. Sobre bicicleta elèctrica, vaixell i piragua al gran riu Ebre.\nEt proposem que t'enamoris d'aquest paisatge i de les persones que el fan possible, que l'han escollit des de sempre o que hi han tornat per quedar-s'hi.\n16:00h Benvinguda a l’espai de coworking Zona Líquida. Presentació de projectes professionals i inici de les sessions de treball: Creem junts el teu pla de màrqueting\n18:30h L’Art com a eina per crear sinergies entre persones i territoris, a càrrec d'artistes vinculats al projecte Riu d'Art\nDiferents artistes ens explicaran un bon grapat de projectes que vinculen art i territori, que s'han desenvolupat al municipi i que són un molt bon model d’èxit. Parlarem de creativitat i de com aquesta ens pot ajudar a crear estratègies per avançar cap allà on desitgem arribar.\n19:30 Finalització de l’activitat i desplaçament a l’hotel a Flix\n20:30h Sopar de cuina energètica i creativa al Mas de l’Illa a l’Hotel Rural Vilar Riu de Baix de Flix i dinàmica de treball\nSoparem amb aliments de temporada, en aquest cas de tardor, aprendrem sobre l’energia dels aliments i com afecten al nostre organisme. Pot ser un bon moment per aprendre i adaptar la nostra dieta als aliments de temporada, per tal que el nostre cos i la nostra ment es sentin calmats i equilibrats. Experimenta com el menjar pot canviar la teva vida! ¡Mente sana in corpore sano!\nMentre sopem compartirem una dinàmica que ens ajudarà a trobar la veu del nostre projecte i aprendrem a millorar el nostre discurs per connectar amb el nostre client: “elevator pitch”\n09:00h Visita a l’espai de coworking CoEbreLab de Móra d'Ebre\nCoEbreLab és un nou espai de coworking i laboratori d’innovació social, digital i col·laborativa que, impulsat pel Consell Comarcal de la Ribera d'Ebre, dóna suport a emprenedors i empreses que vulguin millorar amb el coworking els seus projectes professionals, tot a través les tecnologies de la informació i el coneixement.\n10:00h Sessió de treball: Perd la por al teu pla de màrqueting\nSeguirem construint el nostre pla de màrqueting, definint estratègies concretes i accions comunicatives que ens portaran al nostre objectiu.\n13:00h Vermut amb vistes al Castell de Móra d’Ebre amb Èlia Vaqué, arquitecta\n“PassiveHouse. PassiveLive” De Barcelona a Móra d’Ebre, per construir el seu projecte, un hotel eficient amb totes les exigències de l’arquitectura sostenible, i una nova vida més saludable. L’Èlia, impulsora d’aquest projecte, ens ho explicarà mentre gaudim d’un excel·lent vermut en la terrasseta situada en un entorn únic on gaudirem del sol, del casc antic de la capital de la Ribera d’Ebre i sobretot del Castell dels Entença de Móra d’Ebre.\n14:00h Dinar a l’Hostal gastronòmic La Creu\nRestaurant amb una excel·lent base de tradició familiar de cuina catalana amb 100% productes kilòmetre zero, on gaudirem de l’autèntica gastronomia ebrenca de qualitat. Espai reconegut per la seva tasca dinamitzadora del territori tant a nivell econòmic com cultural.\n15:30h Sobretaula al bell mig del gran Riu Ebre, sobre piragua i acompanyats de l’escriptor Miquel Esteve\nEn Miquel Esteve, escriptor i productor agrícola, ens acompanyarà al llarg d’una ruta amb piragua pel Riu Ebre. Miquel, a través de la seva energia positiva i desbordant, ens explicarà el seu retorn de Barcelona a Móra la Nova, i com va decidir abandonar el sector financer per tal de dedicar-se a allò que realment l’omple, fer de pagès i gaudir de temps per la seva gran passió: la literatura. Tot en un entorn rural privilegiat.\n18:30h Descans o treball a Vilar Riu de Baix (Flix)\n20:00h Networking amb professionals del territori sobre la Barca de Flix, acompanyat d'un tast de vins del Celler Molí de Rué i del Càtering de Yolanda Armora\nDinàmica de networking. Coneixerem professionals de la zona, acompanyats dels vins de Molí de Rué i del tastet gastronòmic de Yolanda Armora amb productes de km 0. L’objectiu és que neixin sinèrgies reals que es pugui dur a terme entre diferents projectes i professionals.\n09:00h Check out hotel\n10:00h Art al Ras\nTreballarem sobre rodes. Recorregut circular i artístic per la Terra Alta amb bicicleta elèctrica i esmorzar de verema entre vinyes i escultures.\nEns aturarem en un espai a la natura, pausat i relaxat, per continuar treballant amb el nostre projecte.\n13:00h Itinerari artístic i enològic pel Poble Vell de Corbera, amb tast de vins del Celler Frisach i dinar de clotxa a la Cota 402\nPassejarem pel paisatge colpidor del Poble Vell de Corbera, escenari de la batalla de l’Ebre, recorrent la instal·lació artística l'Abecedari de la Llibertat de la mà del Francesc del Celler Frisach, qui també ens acompanyarà fins la Cota 402 per fer-hi un tast dels seus vins i un dinar de clotxa, el plat tradicional típic dels pagesos de la Ribera i la Terra Alta.\nLes escapades de productivitat, networking i oci "Rural&Go" estan impulsades per Cowocat_Rural, organitzades per la consultoria per espais coworking LECO i comercialitzades a través de l’agència de viatges Tarannà.\nPersones i empreses del territori, que ens ajuden i permeten que l'experiència sigui 100% autèntica.\nAssociació Riba Rocks\nArtistes de Riba-roja d'Ebre\nMas de l’Illa\nÈlia Vaqué (Hotel Casa del Castell)\nCàtering de Yolanda Armora\nTambé destacar la col·laboració de l'Ajuntament de Riba-roja d'Ebre\nAquesta experiència et permetrà entrar en contacte amb la comunitat de coworkers d'aquests espais.


Les oficines de l'APB es traslladaran a la dàrsena de Llevant | RadioIlla Notícies Formentera\nInici Actualitat Les oficines de l’APB es traslladaran a la dàrsena de Llevant\nPort de la Savina, àrea de Llevant. Foto: APB\nLes oficines de l’APB es traslladaran a la dàrsena de Llevant\nL’Autoritat Portuària de Balears (APB) ha licitat el contracte d’obres de rehabilitació de la primera planta de l’Edifici A del port de la Savina, situat a la dàrsena de Llevant, concretament entre el moll comercial i la dàrsena pesquera. Després de la restauració, l’immoble acollirà les oficines de l’APB, que actualment s’ubiquen a l’edifici de la Casa de la Mar.\nTambé es traslladaran a les noves instal·lacions les dependències d’altres serveis d’atenció al públic que comparteixen actualment l’edifici de la Casa de la Mar, com són Capitania Marítima, l’Institut Social de la Marina, la Reserva Marina des Freus i el Consell de Formentera.\nDistribució de les plantes\nLa primera planta del nou edifici acollirà les oficines, el centre de control i els vestidors de l’APB, despatxos per al Consell de Formentera, Capitania Marítima i la Reserva Marina, un consultori mèdic, així com un menjador, una biblioteca, una sala de reunions, dependències per a arxius, magatzems i lavabos. La planta baixa continuarà com fins ara destinada a usos comercials. També s’actuarà en els accessos al pati central interior de l’edifici millorant l’accessibilitat i la imatge institucional de les oficines i administracions portuàries.\nAmb aquest trasllat es pretén una sèrie de millores, com l’optimització de l’espai en les dependències administratives, millorar l’accessibilitat als usuaris i treballadors, i la renovació i actualització de la imatge i de l’entorn de treball de les administracions públiques.\nLa inversió pressupostada per l’APB és d’1.318.572 € i la durada és de mig any a partir de l’inici de les obres. El termini per a la recepció d’ofertes és fins al 2 de març de 2021. Els interessats podran presentar les seves sol·licituds a través del Portal de Licitació Electrònica de l’APB.\nAutoritat Portuària de Balears (APB), LES OFICINES DE L'APB AL PORT DE LA SAVINA ES TRASLLADARAN A LA DÀRSENA DE LLEVANT, Les oficines de l'APB es traslladaran a la dàrsena de Llevant


Festa del Comerç Just i la Banca Ètica 2012 CATESPENG\nPromovemos la financiación ética y solidaria FETS\nHome > Ver todas las noticias... > FETS > Festa del Comerç Just i la Banca Ètica 2012 Festa del Comerç Just i la Banca Ètica 2012 Miércoles 25 de Abril de 2012 09:52\nÉs just el que necessitem! Amb aquest eslògan un any més torna la Festa del Começ Just i la Banca Ètica. Més de trenta municipis de tot Catalunya celebraran la 13a edició de la festa al voltant del 12 de maig, el Dia Mundial del Comerç Just. Cada cap de setmana les parades envairan els carrers de diferents poblacions catalanes amb l'objectiu de conscienciar i motivar la gent vers el comerç just i la Banca Ètica.\nMaig, doncs serà el mes del comerç just i la banca ètica. Un mes ple d'activitats i espectacles que ens faran gaudir d'aquestes alternatives de comerç i banca més ètiques i solidàries. A més d'ajudar-nos a comprendre les injusticies que, malauradament, existeixen en aquest món, diferents entitats i associacions aprotaran el seu granet de sorra per tal de millorar aquesta situació.\nLa Festa està organitzada per SETEM, Alternativa 3, FETS (Finançament Ètic i Solidari), Intermón Oxfam, Fiare i la Xarxa de Consum Solidari, amb la col·laboració d'un centenar d'organitzacions locals i amb el suport de l'Ajuntament de Barcelona, TV3 i El Periódico.